《陈世勉自留都观察阆中寄赠三首 其三》
明代·游朴

怜君建节向嘉陵，十载浮踪记昔曾。白水鸥迎春放棹，锦屏鸦散夜游灯。

中天绛节寻常见，万丈丹梯几度登。回首飘蓬劳梦寐，欲垂骢马度崚嶒。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。